MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

…./2011.( …...)

ÖNKORMÁNYZATI R E N D E L E T E

díszpolgári cím alapításáról és adományozásának rendjétől .

Martfű Város Önkormányzatának Képviselő-testülete a helyi önkormányzatokról szóló 1990. évi LXV. törvény 1.§. (6) bekezdés a.) pontjában, valamint a Magyar Köztársaság kitüntetéseiről szóló 1991. évi XXXI. törvény 7.§-ában biztosított felhatalmazás alapján a díszpolgári cím alapításáról és adományozásának rendjéről az alábbi rendeletet alkotja. 

1.§.

A képviselő-testület

MARTFŰ VÁROS DÍSZPOLGÁRA

kitüntetést alapít azon személyek elismerésére, akik életük példájával, életművükkel maradandó érdemet szereztek a gazdasági, társadalmi élet, a tudományok, a művészetek, a kultúra vagy a sport területén maradandót alkottak, elért eredményükkel, illetve teljesítményükkel a város érdekeit szolgálták, jó hírnevét öregbítették, hozzájárultak Martfű város fejlődéséhez, értékeinek gyarapításához.
2.§.

(1) A díszpolgári címmel külön erre a célra készített díszoklevél, arany pecsétgyűrű és pénzjutalom jár. 

(2) A címmel járó legalább 14 karátos arany pecsétgyűrűt a város címere ékesíti, körben „Martfű Város Díszpolgára” felirattal.
(3) A pénzjutalom összege 150.000.-Ft (azaz Százötvenezer forint).

(4) A díszpolgári cím adományozásával elhunyt személy emléke is megtisztelhető (posztumusz kitüntetés).

(5) Az elhunyt személy részére adományozott cím átvételére az örökös, illetve családjának képviselője jogosult.

3.§.

(1) A díszpolgári cím adományozását kezdeményezhetik.

a.) a képviselő-testület tagjai, bizottságai, valamint a jegyző
b.) a városban működő közösségek, intézmények, gazdálkodó és egyéb szervezetek, egyesületek, érdekképviseletek, egyházak vezetői, magánszemélyek.
(2) A javaslatok előzetes véleményezése az Oktatási, Művelődési, Sport, Civil és Egyházi Kapcsolatok Bizottsága feladata.
(3) A kitüntető címet a Képviselő-testület adományozza.

(4) Évente legfeljebb egy díszpolgári cím adományozható.

(5) A kitüntető címet a polgármester adja át nemzeti ünnepünk, augusztus 20-a alkalmából rendezett városi ünnepség keretében. 

A képviselő-testület a kitüntetés átadására ettől eltérő időpontot is megállapíthat. 

(6) A Képviselő-testület a 3.§. (1) bekezdésében megjelöltek kezdeményezésére a kitüntető címet visszavonhatja attól, aki arra méltatlanná vált. 

(7) A kitüntető cím adományozásáról a jegyző nyilvántartást vezet. 

4.§.

(1) A város díszpolgárát megkülönböztetett tiszteletben és megbecsülésben kell részesíteni, így különösen

a.) megilleti a „Martfű Város Díszpolgára” cím viselésének a joga;

b.) a Képviselő-testület által rendezett ünnepségekre és fontosabb rendezvényekre meg kell hívni;

c.) külön döntés alapján a várost képviselő delegáció résztvevőjének jelölhető;

d.) elhalálozásakor ingyenes díszsírhely illeti meg.

(2) A díszpolgári cím adományozásáról a város lakosságát a helyi újságon és a város honlapján keresztül tájékoztatni kell. 

5.§.

E rendelet kihirdetése napján lép hatályba.

Martfű, 2011. július 28.

